मुझे इस बात की जानकारी नहीं है
फूड डिपार्टमेंट के अफसर दुकानों से खाद्य पदार्थों का सेंपल इकट्ठा नहीं कर रहे हैं। क्योंकि रांची स्थित लेबोरेटरी कुछ दिनों से बंद पड़ी है। लेबोरेटरी बंद होने के बाद सेंपल लेते हैं तो सवाल खड़ा हो सकता है। इस विवाद से बचने के लिए अधिकारी भी जांच कार्य से खुद को अलग कर लिए हैं। सेंपल लेनेे के 21 दिन के बाद जांच रिपोर्ट देना जरूरी है।
एक दूकान में सोमवार को दो कैरेट कोल्ड ड्रिंक्स की सप्लाई की गई थी। बोतलों पर डेट प्रिंट नहीं है। कंपनी काे माल वापस ले जाने के लिए कहा गया, तो वे इंकार कर दिए। हालांकि उक्त दुकानदार ग्राहकों को कोल्ड ड्रिंक्स नहीं दे रहे हैं।
वर्ष 2012-13 में भी सील बंद कोल्ड ड्रिंक्स को लेकर विवाद हो चुका है। सीलबंद बोतल के अंदर गुटखे का पाउच, गंदगी और एक्सपायरी डेट की शिकायत सामने आई थी। इसको लेकर फूड विभाग की टीम ने जांच की थी। इा दौरान काफी अनियमितताएं सामने आई थीं।
कांच की बोतल पर कई बार ऐसा देखने काे मिला है, लेकिन प्लास्टिक वाली बोतलों में भी प्रिंट नहीं होना यह दर्शाता है कि इसका री-यूज हो रहा है। कंपनियां हमलोगों की सेहत के साथ खिलवाड़ कर रही है। मनोजकुमार, ग्राहक टेल्को
मैं कोल्ड ड्रिंक की बोतल ली। पैसे देने के क्रम में बोतल पर ध्यान गया, तो देखी कि बोतल पर डेट प्रिंट नहीं है। दुकानदार से पूछा तो उसने पहले तो इंकार किया, लेकिन अन्य बोतल में देखा तो उसमें भी डेट प्रिंट नहीं था। साहिबाखातून, बारीनगर
टेल्को में दुकान चलाने वाले मलय सेन ने कहा- करीब दो कैरेट कोल्ड ड्रिंक ऐसी दे दी गई है, जिसमें मैन्युफेक्चरिंग और एक्सपायरी डेट अंकित नहीं है। मलय सेन ने कहा, कंपनी को जानकारी दी गई है, लेकिन वे वापस लेकर जाने के बजाए माल खपाने की सलाह दे रहे हैं। ऐसे में यह समझा जा सकता है कि कोल्ड ड्रिंक्स बनाने वाली कंपनियां किस तरह मनमानी कर रही है। उन्हें लोगों की सेहत से कोई सरोकार नहीं है।
जमशेदपुर समेत अन्य शहरों से खाद्य पदार्थों की जांच के लिए सैंपल इकट्ठा किया जाता था। नामकुम स्थित स्टेट फूड लेबोरेटरी में कोडिंग कर रख दिया जाता था। सैंपल लेने का काम फूड सेफ्टी इंस्पेक्टर करते हैं। लेबोरेटरी के फूड एनालिस्ट जीतेंद्र कुमार सिंह 11 सितंबर 2015 को रिटायर हो चुके हैं। सेवानिवृत्त होने के बाद अब तक किसी की नियुक्ति नहीं की गई है। लिहाजा सैंपल की जांच नहीं हो रही है। यहां सिर्फ छह कर्मचारी और एक पदाधिकारी हैं। इसमें तीन कांट्रैक्ट पर तथा तीन प्रतिनियुक्ति पर हैं। टेक्निकल अधिकारी के अभाव में जांच रिपोर्ट नहीं भेजी जा रही है।
शहर में बिकने वाली कोल्ड ड्रिंक्स की बोतलें पर मैन्युफेक्चरिंग और ना ही एक्सपायरी डेट अंकित है। ऐसे में इस बात से इनकार नहीं किया जा सकता कि जाने-अनजाने लोग जहरीले कोल्ड ड्रिंक्स का सेवन कर रहे हैं। शिकायत करने के बावजूद जिला प्रशासन का अमला कार्रवाई नहीं कर रहा है।
DB Star public issue
जमशेदपुर } डीबीस्टार
अगर आप घूमने-फिरने के दौरान कोल्ड ड्रिंक्स पीने के शौकीन हैं, तो सावधान हो जाइए! हो सकता है आप एक्सपायर्ड कोल्ड ड्रिंक्स पी रहे हों। यह स्वास्थ्य के लिए हानिकारक है। इसके लगातार सेवन से किडनी और कैंसर की बीमारी हो सकती है। डीबी स्टार की पड़ताल में सामने आया कि दो लीटर की प्लास्टिक बोतल में मिलने वाली ज्यादातर कोल्ड ड्रिंक्स एक्सपायर डेट की है।
इस दौरान टीम ने जाना कि गर्मी का मौसम शुरू होते ही कोल्ड ड्रिंक्स की बिक्री बढ़ जाती है। ऐसे में बेकार सामान को खपाने के लिए नामी-गिरामी कंपनियां सक्रिय हो जाती हैं। इसकी जानकारी जिला प्रशासन और संबंधित कंपनी के अधिकारियों को, लेकिन कार्रवाई नहीं हो रही है। जबकि फूड सेफ्टी एक्ट के तहत कार्रवाई का प्रावधान है। पकड़े जाने पर दस लाख दो वर्ष की कड़ी सजा का प्रावधान है। बावजूद इसके कार्रवाई नहीं हो रही है। ऐसे में कार्रवाई नहीं होना अधिकारियों की कार्यशैली पर सवाल खड़ा हो रहा है। जिम्मेदारों को लोगों के स्वास्थ्य से कोई सरोकार नहीं है। लोगों की सेहत के साथ खिलवाड़ करने वाले इन शीतल पेय कंपनियां क्या बना रही है? क्या सप्लाई कर रही है? यह देखने की जिम्मेदारी स्वास्थ विभाग की है, लेकिन वह लापरवाह बने हुए है। तो जांच हो रही है और ही कार्रवाई की जा रही है। स्वास्थ विभाग के अधिकारी अपनी मजबूरी गिना रहे हैं। जमशेदपुर खाद्य निरीक्षक गुलाब लकड़ा कहती हैं कि लेबोरेटरी बंद होने से पूरा विभाग पंगु हो गया है। ऐसे में वे कानूनन तो जांच कर सकते हैं और ही सेंपलिंग उठा सकते हैं। हालांकि सील बंद कोल्ड ड्रिंक की बोतल पर कोई मुहर या तिथि अंकित नहीं होने के मामले को वे गंभीर बता रही हैं।
बोतल पर नहीं है एक्सपायरी डेट, अफसर ताे कार्रवाई करेंगे नहीं, आप ही सतर्क रहें!
पर्व-त्योहार का मौसम शुरू होते ही बिचौलिए सक्रिय हो जाते हैं। इधर होली का पर्व नजदीक है। मिलावटखोर सक्रिय हो जाते हैं। बिहार, बंगाल से शहर में मिलावटी खाद्य पदार्थों की सप्लाई शुरू हो जाती है। इसका खुलासा कई बार हो चुका है। पिछले साल जमशेदपुर फूड विभाग के अधिकारियों ने अलग अलग खाद्य पदार्थ के 22 सेंपल इकट्ठा किए थे, जिसमें से 11 सामान जांच में फेल हो गई थी। होली तक लेबोरेटरी के फूड एनालिस्ट पद पर किसी की नियुक्ति होगी इसपर संशय है।
गुलाब लकड़ा, फूड इंस्पेक्टर, जमशेदपुर
{बाजार मेंबगैर डेट प्रिंट की सीलबंद कोल्ड ड्रिंक्स की बिक्री हो रही है। क्या आपको इसकी जानकारी है?
-मुझे ऐसी किसी बात की जानकारी नहीं है।
{कुछदिनों से खाद्य पेय पदार्थ की जांच के लिए सेंपल का उठाव क्यों बंद है?
-रांची में कुछ दिनों लेबोरेटरी बंद पड़ी है। हम लोग चाहकर भी सेंपल का उठाव नहीं कर रहे हंै। फूड एनालिस्ट का पद रिक्त होने के कारण ऐसी स्थिति उत्पन्न हो गई है।
{तो ग्राहकएक्सपायरी डेट वाले सामान खा रहेे होंगे?
-ऐसी बात नहीं है। गलत पाए जाने पर दुकानदारों के खिलाफ जरूर कार्रवाई होगी।
सीधी बात
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn mai_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva